Споразум о пријатељству (Југославија и Мађарска 1940)
У име Његовог Величанства Краља Југославије, Краљевски Намесници, и Његово Пресветло Веисочанство Регент Краљевине Мађарске;

Узимајући у обзир односе доброг суседства, искреног пријатељства и узајамног поштовања који тако срећно постоје између њихових народа;

Убеђени да ће консолидовати и учвршћење међусобних веза на политичком, привредном и културном пољу послужити интересима двеју суседних земаља као и у миру и благостању Подунавља;

Одлучили су да закључе Уговор о пријатељству и одредили су у ту сврху као Своје односне пуномоћнике, и то:

У име Његовог Величанства Краља Југолславије, Краљевски Намесници:

Његову Екселенцију господина Александра Цинцар-Марковића, министра иностраних послова Краљевине Југославије;

Његово Пресветло Височанство Регент Краљевине Мађарске:

Његову Екселенцију грофа Чакиа, Краљевског мађарског тајног саветника, министра иностраних послова Краљевине Мађарске;

Који су се, пошто су размењали своја пуномоћства, нађена у доброј и прописној форми, споразумели о следећем:

Постојаће сталан мир и вечно пријатељство између Краљевине Југославије и Краљевине Мађарске.

Високе стране уговорнице сагласне су да се договарају о свима питањима, која би, по њиховом мишљењу, могла додиривати њихове међусобне односе.

Овај Уговор биће ратификован и инструменти ратификације биће размењени у Будимпешти што је пре могуће.

Уговор ће ступити на снагу на дан размене инструмената ратификације.

У потрвду чега су напред одређени пуномоћници потписали овај Уговор, стављајући на њ своје печате.

Рађено у Београду, у два оригинална примерка, 12 децембра хиљаду девет стотина четрдесете године.
  

Ал. Цинцар Марковић, с. р. 
(М. П.)

Гр. Чаки Иштван, с. р. 
(М. П.)

Извори 

 Политика, бр. 11.686 од петка 13. децембра 1940, страна 2.

Краљевина Југославија
Краљевина Мађарска
1940.